પાટીદાર સમાજની યુવતીને પ્રજાપતિ સમાજનો યુવક ભગાડી ગયો હતો અને લગ્ન કરી લીધા હતા. ત્યારબાદ આ યુવતીનું તેના પરિવારજનોએ અપહરણ કરીને છુટાછેડા કરાવી દીધા હોવાની ફરિયાદ નોંધાવી હતી. જેમાં સમાજના અગ્રણી ભુપત ગાબાણીની પણ સંડોવણી હોવાનો ઉલ્લેખ કરાયો હતો. ત્યારબાદ સમાજ વચ્ચે મંત્રણાનો દોર ચાલ્યો હતો. દરમિયાન પોલીસે ભુપત ગાબાણીની ધરપકડ કરી હતી. જેથી લોકોમાં રોષ ફેલાયો હતો. અને 200થી વધુ લોકોનું ટોળું ભુપત ગાબાણીને છોડાવવા પોલીસ સ્ટેશન પહોંચ્યા હતા. સૂત્રોચ્ચાર કરી વિરોધ નોંધાવ્યો હતો.